รู้สึกแปลกๆตรงช่องคลอดเหมือนมีไรจะออกมา แต่พอไปเข้าห้องน้ำคือเหมือนมันมีเลือดติดออกมาออกสีจางๆ แต่มีตกขาวด้วยอย่ารู้ว่าเป็นอะไรคะ
สวัสดีค่ะ เลือดที่ไหลออกจากช่องคลอดนั้น อาจเป็น- เลือดประจำเดือน หากอยู่ในช่วงวันที่ที่ควรจะมา ก็อาจเป็นเลือดประจำเดือนก็ได้ โดยเป็นเลือดที่เพิ่งเริ่มออกมา หลังจากนั้น หากมีเลือดออกมานาน 2-7 วัน ก็น่าจะเป็นประจำเดือนค่ะ- เลือดออกช่วงไข่ตก หากเลือดที่ออกอยู่ในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมา และออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้- เลือดล้างหน้าเด็ก หากเลือดออกหลังจากที่มีเพศสัมพันธ์ไป 6-12 วัน และเลือดมีปริมาณเพียงเล็กน้อย ออกเพียงแค่ 1-2 วัน ก็น่าจะเป็นเลือดประจำเดือนได้- มีการตั้งครรภ์ แล้วมีภาวะแท้งเกิดขึ้น- ช่องคลอดมีการอักเสบติดเชื้อ หรือมีมดลูกอักเสบ แต่มักปวดท้องน้อยและตกขาวที่ผิดปกติร่วมด้วย- มีโรคของมดลูก เช่น เนื้องอกมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่ก็จะต้องมีเลือดออกมาอีกเรื่อยๆ และมักพบในหญิงวัยกลางคน- ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น- การผลิตฮอร์โมนของรังไข่ผิดปกติหากไม่ใช่ช่วงวันที่ที่ประจำเดือนควรจะมา คือไม่ใช่เลือดประจำเดือน และยังคงมีเลือดออกผิดปกติมาอีกเรื่อยๆ หรือมีตกขาวปนเลือดออกมาอีกเรื่อยๆ ก็ควรไปพบสูติ-นรีแพทย์เพื่อตรวจหาสาเหตุค่ะ และหากที่ผ่านมาได้มีเพศสัมพันธ์ ก็ควรตรวจหาการตั้งครรภ์ดูด้วยค่ะ